Document ID: 31999R1506

ΚΑΝΟΝΙΣΜΟΣ (ΕΚ) αριθ. 1506/1999 ΤΗΣ ΕΠΙΤΡΟΠΗΣ
της 9ης Ιουλίου 1999
για τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε τελευταία από τον κανονισμό (ΕΚ) αριθ. 1372/1999 της Επιτροπής(2), και ιδίως το άρθρο 9,
Εκτιμώντας:
(1) ότι κατά τις διαπραγματεύσεις του Γύρου της Ουρουγουάης παρεσχέθη δασμολογική απαλλαγή για ορισμένες φαρμακευτικές ουσίες· ότι η δεύτερη αναθεώρηση των συμφωνιών αυτών σχετικά με τα εν λόγω προϊόντα πραγματοποιήθηκε στο πλαίσιο του ΠΟΕ·
(2) ότι, συνεπώς, ο κανονισμός (ΕΟΚ) αριθ. 1110/1999 του Συμβουλίου(3), προβλέπει την εισαγωγή με απαλλαγή από δασμούς ορισμένων δραστικών συστατικών που φέρουν "διεθνή κοινή ονομασία" (ΔΚΟ) του Παγκόσμιου Οργανισμού Υγείας και ορισμένων ενδιάμεσων προϊόντων που χρησιμοποιούνται για την παραγωγή τελικών φαρμακευτικών προϊόντων·
(3) ότι κρίνεται σκόπιμο να ενσωματωθούν οι τροποποιήσεις αυτές στο παράρτημα Ι του κανονισμού (ΕΟΚ) αριθ. 2658/87·
(4) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι μέρος πρώτο τίτλος ΙΙ των ειδικών διατάξεων "Γ. Φαρμακευτικές Ουσίες" του κανονισμού (ΕΚ) αριθ. 2261/98 της Επιτροπής(4) καταργείται και αντικαθίσταται σύμφωνα με το παράρτημα Α του παρόντος κανονισμού.
Άρθρο 2
Το παράρτημα Ι μέρος τρίτο τμήμα ΙΙ του κανονισμού (ΕΟΚ) αριθ. 2261/98, τροποποιείται ως εξής:
1. τα προϊόντα που αναφέρονται στο παράρτημα Β του παρόντος κανονισμού προστίθενται στο παράρτημα 3 (ΔΚΟ)·
2. τα προϊόντα που αναφέρονται στο παράρτημα Γ του παρόντος κανονισμού προστίθενται στο παράρτημα 4 (προθήματα και επιθήματα)·
3. τα προϊόντα που αναφέρονται στο παράρτημα Δ του παρόντος κανονισμού προστίθενται στο παράρτημα 6 (ενδιάμεσες φαρμακευτικές ουσίες).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Ιουλίου 1999.

Labels: 0
3